
UTANGULIZI 


Sifa njema zote ni za Mwenyezi Mungu, Bwana wa viumbe vyote. Na 
rehema na amani zimshukie Mtume wetu Muhammad (s.a.w.w.) na aali 
zake, na wote wenye kuwaandama wao hadi Siku ya Malipo. 

Hiki ni kitabu chectu cha pili, baada ya kile cha Hadith al-Thaqalayn: 
Hadith Sahihi, tunachokitoa katika mfululizo wa vitabu vyetu kadha 
kuyajibu aliyoyaandika Sheikh Juma Mohammad Al-Mazrui katika 
kitabu chake alichokiita Al-Qistasu Al-Mustaqim: Mezani ya Haki. 

Katika kitabu hiki tunayajibu yake alivyoyaandika Shekhe wetu huyo 
katika Sura ya Tatu na ya Nne ya kitabu chake hicho (uk. 43-114) ya 
kudai kwamba muradi wa neno ahlul bayt katika Sura 33:33 ni “wake 
wa Mtume (s.a.w.w.)” si “ahlul kisaa”, kama tulivyoshikilia sisi mashia 
bali na jumhur ya wanavyuoni wa Kisunni. Tumeanza kwa kutoa hujja 
zetu za kuthubutisha msimamo wetu, na kumalizia kwa kujibu hujja 
zake zote alizozitoa kukatalia hujja zetu. 

Hujja ambayo hatukujishughulisha kujibu, kama tulivyojishughulisha 
kujibu katika uk. 13-39 wa kitabu chetu cha kwanza, ni ile ya 
kujeruhi sanad za Hadith zinazotilia nguvu tafsiri yetu ya neno ahlul 
bayt katika Sura 33:33. Hatukujishughulisha kujibu hujja hiyo kwa 
sababu niliyoitoa humu (uk. 32). 


Abdillahi Nassir 

Mombasa 

Kenya 

19 Muharram 1435AH 
23 Novemba 2013 



CHANZIO 


Katika Qur’ani Tukufu mna sura iitwayo al-Ahzaab. Hii ni sura ya 
33. Katika sura hii mna aya ya 33 inayosema hivi: “Hakika Mwenyezi 
Mungu anataka kuwaondolea nyinyi uchafu, watu wa nyumba ya 
Mtume, na kuwatakasa kabisa kabisa.” Neno ahlul bayt lililomo katika 
aya hii - ambalo wafasiri wa Qur’ani hulifasiri kwa watu wa nyumba ya 
Mtume - ndilo msingi wa mjadala wetu sisi (mashia) na Sheikh Juma 
Mohammad al-Marzui. 

Sisi mashia tunasema kwamba makusudio ya neno ahlul bayt katika 
aya hiyo ni yeye mwenyewe Mtume (s.a.ww.), Sayyidna Alii (a.s.), Bibi 
Fatimah (a.s.), Sayyidna Hasan (a.s.) na Sayyidna Hussein (a.s.); sio 
wake wa Mtume (s.a.w.w.). Msemo huu unakubaliwa na hata baadhiya 
wanavyuoni wakubwa wakubwa wa kisunni, kama tutakavyo ona humu 
(uk. 8-9) baadaye. Kwa msemo huo, au tafsiri hiyo, tunazo hujja zetu 
ambazo tumezidondoa humu (uk. 2-11). 

Kwa upande wake, Sheikh Mazrui - katika kitabu chake anachokiita 
Al-Qistasu Al-Mustaqim (Mezani ya Haki) - amezipinga hujja hizo 
kwa urefu sana, kuanzia uk. 44 hadi uk. 117 - hujja ambazo nasi, kwa 
upande wetu na kwa urefu vile vile, tunazijibu humu kuanzia uk. 17 
hadi uk. 47. 

Inshallah baada ya kuzisoma na kuzizingatia hujja zake na zetu, ndugu 
msomaji, utaweza kujiamulia la haki ni lipi. 

Ewe Mola! Tuoneshe haki kuwa ni haki, uturuzuku kuifuata; na 
tuoneshe batili kuwa ni batili, uturuzuku kuipuka. Amin. 

HUJJA ZETU 


Katika kuitetea tafsiri yetu na kuikataa ya Sheikh Mazuri, tumetegemea 
hujja k.w.k ambazo ninazidondoa hapa chini: 

Hujja yetu ya kwanza ni kwamba hivi tunavyolifasiri sisi neno ahlul 
bayt katika aya hii (Sura 33:33) ndivyo lilivyofasiriwa na yeye 
mwenyewe Bwana Mtume (s.a.w.w.). Hilo utaliona katika Hadith 
zake k.w.k zilizo sahihi na mashuhuri ( mutawatir) zilizopokewa kwa 
maswahaba wasiopungua ishirini, na kunukuliwa na wanavyuoni 
wakubwa wakubwa wa Hadith walio masunni ambao baadhi yao 
tumewataja humo (uk. 8-9) pamoja na majina ya vitabu vyao. 

Kwa kuwa Mwenyezi Mungu amempa yeye Mtume (s.a.w.w.) kwanza 
jukumu la kuifasiri na kuifafanua Qur’ani (Sura 16:44), kisha 
akatwambia na sisi nasi wafuasi wake, kwamba lolote tunalopewa na 
yeye tuchuke (Sura 59:7), wala tusiwe na khiari ya kulikataa (Sura 
33:36), kwa sababu yeye hasemi kwa matamanio yake isipokuwa 
husema yale aliyofunuliwa na Mwenyezi Mungu (Sura 53:3-4); kwa 
sababu zote hizi ni wazi kwamba panapothubutu tafsiri ya Mtume 
(s.a.w.w.) - kama ilivyothubutu kuhusu maana ya neno ahlul bayt katika 
Sura 33:33 - hapana nafasi ya tafsiri ya yoyote mwengine, awe awaye! 
Na hilo limekubaliwa na maulamaa wakubwa wakumbwa! 

Hujja yetu ya pili ni kwamba Bwana Mtume (s.a.w.w.) hakutosheka na 
kusema kwa mdomo tu kuwa muradi wa neno ahlul bayt katika hiyo 
Sura 33:33 ni hao watu watano tuliokwisha kuwataja humu (uk. 6-7), 
bali alilithibitisha hilo kwa kitendo pia: kile cha kuipitia nyumba 
ya Imam Alii (a.s.) na Bibi Fatima (a.s.) mara kw.k. 1 kila alfajiri 
alipokuwa akenda msikitini, na kuwanadia: “Swalaa! Enyi ahlul bayt\ 

1 Riwaya ya Bwana Mtume (s.a.w.w.) kupitia nyumba ya Imam Alii (a.s.) na Bibi 
Fatima (a.s.) na kuwanadia swala hivyo zimenukuliwa katika vitabu vingi vya 
Tafsir na Hadith kama vile Tafsir Twabari, Suyuutwi, Sunan Tirmidhi, Mustadrak 
al-Hakim, Musnad Ahmad na vinginevyo. 

Hakika Mwenyezi Mungu anataka kuwaondolea uchafu nyinyi ahlul 
hayt, na kuwatakasa kabisa kabisa.” 

Suab yetu hapa ni: Kama muradi wa neno ahlul hayt katika Sura 
33:33 ni “wake wa Mtume (s.a.w.w.)”, kama anavyodai Sheikh Marzui 
katika kitabu chake, kwa nini Bwana Mtume (s.a.w.w.) hakuzipitia 
nyumba za wakeze - na walikuwa nazo zao (tiz. Sura 33:33 na 34) - na 
kuwanadia hivyo? Bali hakuipitia hata nyumba ya Bibi Ummu Salamah 
ambamo ndimo mlimoteremshwa 2 aya hiyo?! Kwa nini? Twataraji 
Sheikh Mazrui atatujibu hilo. 

Hujja yetu ya tatu ni kwamba usahihi wa Hadith zinazoifasiri aya hii, 
hivi tunavyoifasiri sisi, umekubaliwa na idadi kubwa ya wanavyuoni wa 
Hadith (wasio mashia): ama kwa kuitoa katika sihah (vitabu vya Hadith 
sahihi) zao, au kwa kutasua (kuainia) khaswa kuwa ni sahihi. Majina ya 
wanavyuoni hao na vitabu vyao utayapata uk. 8-9 humu. 

Wake wa Mtume (s.A.W.W.) HAWAMO! 

Ama kwa nini tunakataa kwamba wake wa Mtume (s.a.w.w.) ndio 
waliokusudiwa kwa neno ahlul bayt katika hiyo Sura 33:33, tuna hujja 
ya ziada vile vile. 

Hujja hiyo ni ile ya maneno ya riwaya mbili zilizopokewa kwa wake 
wawili wa Bwana Mtume (s.a.w.w.): Bibi Ummu Salamah na Bibi Aisha. 
Wao wenyewe wamesema hivi: 

1. “Imepokewa kwa Ummu Salamah kuwa: ‘Nyumbani mwangu 
imeshuka (aya ya): Hakika Mwenyezi Mungu anataka kuwaondolea 
nyinyi uchafu, ahlul bayt...’ Kisha akasema ‘Mtume wa Mwenyezi 
Mungu (s.a.w.w.) akatuma aitiwe Alii, Fatima, Hasan na Husein, 
akasema: Hawa ni ahlul baytii (watu wa nyumba yangu)” 

Hadith hii utaipata katika uk. 146 wa Jz. 3 ya al-Mustadrak alaa 
al-Swahiihayn ya al-Hakim. 

2 Tiz. Hapa chini sehemu ya ‘Wake wa Mtume (s.a.w.w.) hawamo!’. 

Hata hivyo, baada ya kuinukuu Hadith hiyo, Imam al-Hakim 
ameandika: “Hii ni Hadith sahihi kwa sharti za Bukhari, lakini hakuitoa 
(katika kitabu chake).” 

2. Katika Uk. 116 wa Jz. 4 ya Sahih Muslim (kwa Kiingereza 
ni Hadith Na. 5955, uk. 1393-34, Jz. 4) imeandikwa kuwa: 
“Aisha amesema: ‘Siku moja Mtume (s.a.w.w.) alitoka amevaa 
shuka iliyodariziwa kwa manyoya meusi. Akaja Hasan b. Alii; 
akamfinika. Kisha akaja Husein; akaingia pamoja naye. Kisha akaja 
Fatima; akamtia ndani. Kisha akaja Ali; akamtiandani. Kisha 
akasema: Hakika Mwenyezi Mungu anataka kuwaodolea nyinyi 
uchafu ahlul bayt, na kuwatakasa kabisa kabisa.” 

Hapa, kwa masimulizi yao wenyewe - wake wawili hao wa 
Mtume (s.a.w.w.) - tunaona kwamba Bwana Mtume (s.a.w.w.) 
hakuwajumuisha na kina Alii (a.s.), Fatima (a.s.) na watoto wao. Kwa 
hivyo - kwa kitendo chake hicho cha kutowafinika shuka yake hiyo - 
ni wazi kwamba Bwana Mtume (s.a.w.w.) hakuwahisabu wake zake 
kuwa ni ‘ahlul bayt’ wake waliokusudiwa kwa aya tunayoizungumzia 
(Sura 33:33). 

Yasitoshe hayo! Bali hata mmoja wao (naye ni Bibi Ummu Salamah) 
alipotaka kuingia chini ya shuka hiyo, Bwana Mtume (s.a.w.w.) 
hakumkubalia! Kwa mfano, katika uk. 323 wa Jz. 6 ya Musnad Ahmad 
imeandikwa kwamba Ummu Salamah alisema: “Nikaiinua ile shuka ili 
niingie pamoja nao, Mtume (s.a.w.w.) akanibwakura na kusema: ‘Wewe 
u katikka kheri’.” Bali katika riwaya nyengine iliyomo uk. 198 wa Jz. 5 
ya Durrul manthur, kuonesha kwamba neno ahlul bayt katika aya hii 
halina maana ya “wake wa Mtume.” Ummu Salamah aliambiwa: “Wewe 
u katika kheri. Wewe u katika wake wa Mtume ( min azwaajin nabii ).” 

Suali muhimu hapa zinazofaa tujiulize ni; Kama neno ahlul bayt 
katika Sura 33:33 limekusudiwa “wake wa Mtume (s.a.w.w.)”, kwa nini 
Mtume (s.a.w.w.) hakumruhusu Bibi Ummu Salamah kuingia chini 
ya shuka hiyo? Kwa nini alimwakura alipotaka kuingia? Kwa nini 

alimtumilia neno az-waaj na kumkatalia neno ahlul bayt 7 . Kwa nini 
Bibi Aisha alipoona ameachwa nje, hakutaradhia naye kufinikwa? 

Hujja nyengine - na hili ni muhimu sana ulitie maanani, ndugu 
msomaji - kinyume cha Hadith sahihi k.w.k zilizosema kuwa 
muradi wa neno ahlul bayt katika Sura 33:33 ni hawa watu watano 
tuliowashikilia sisi, hakuna Hadith hata moja iliyo sahihi - inayosema 
kuwa muradi wa neno ahlul bayt katika Sura hii ya 33:33 ni “wake wa 
Mtume (s.a.w.w.).” 

HADITH TULIZOZITEGEMEA SISI 


Mbali ya Hadith nyingi sana zilizomo katika vitabu vyetu (mashia) 
vya Hadith, ambazo nina hakika itamwiia vigumu Sheikh Mazuri 
kuzikubali kwa ajili ya msimamo wake, na wa madhihabi yake, ulivyo 
dhidi ya mashia na maimamu wao - kwa hivyo sikuzinukuu humu 
- hapa chini ninamnukulia zile zilizomo katika vitabu vya masunni 
ambao shekhe wetu huyo amejaribu sana katika kitabu chake 
tunachokijibu, na maandishi yake mengine dhidi yetu na imani zetu, 
kujikurubisha nao na kutaka aonekane ni wenzake! Lakini hata hizo 
zilizomo katika vitabu vya masunni, sitazinukuu zote kwa kuchela 
kukirefusha kitabu hiki. Nimeteuwa chahe tu kama sampuli. Nyengine, 
kwa wale wanaojua Kiswahili na wanaojua Kiarabu, nimewanukulia 
majina ya vitabu watakamoweza kuzipta Hadith hizo. Na hata vitabu 
hivyo sikuvitaja vyote. Nimevitaja vile vilivyozowewa kusomwa 
madarasani na miskitini mwetu huku Afrika ya Mashariki. 

Sampuli Chache 

Mbali ya zile riwaya mbili za wake wa Mtume (s.a.w.w.) tulizokwisha 
kuziona humu (uk. 3), riwaya nyengine ni kama zifuatazo: 

1. Imepokewa kwa Abuu Said al-Khudrii kwamba amesema: 
“Amesema Mtume wa Mwenyezi Mungu (s.a.w.w.): Aya hii ilishuka 
kwa watu watano: kwangu, kwa Alii, kwa Fatima, kwa Hassan, kwa 
Husein: Hakika Mwenyezi Mungu anataka kuwaondolea nyinyi 
uchafu ahlul bayt na kuwatakasa kabisa kabisa’” 

2. Imepokewa kwa Waathila b. al-Aqsa’ (r.a.) akisema: “Mtume wa 
Mwenyezi Mungu (s.a.w.w.) alikuja kwa Fatima akiwa na Hasan 
na Husein na Alii mpaka akaingia ndani. Akamsongeza Alii 
na Fatima; akawaketisha mbele yake. Akawaketisha Hasan na 
Husein, kila mmoja wao juu ya paja lake. Kisha akawafinika kwa 
nguo yake, na mimi nikiwa nyuma yao. Kisha akaisoma aya hii: 
Hakika Mwenyezi Mungu anataka kuwaondolea nyinyi uchafu 
ahlul bayt na kuwatakasa kabisa kabisa” 

3. Imepokewa kwa Anas kwamba Mtume (s.a.w.w.) alikuwa 
akipitia nyumba ya Fatima miezi sita, kila alipokuwa akitoka 
kwenda kuswali, na akisema: “Swalaa! (enyi) ahlul hayt! Hakika 
Mwenyezi Mungu anataka kuwaondolea nyinyi uchafu ahlul bayt na 
kuwatakasa kabisa kabisa .” 

4. Imepokewa kwa Ibn Abbas (r.a.) akisema: “Tumemshuhudia 
Mtume wa Mwenyezi Mungu (s.a.w.w.) miezi tisa, kila siku 
anakuja kwenye mlango wa Alii b. Abii Twalib (r.a.) wakati wa 
kila swala, akisema: ‘Assalaamu alaykum wa rahmatullaahi wa 
barakaatuhuu ahlal bayt. Hakika Mwenyezi Mungu anataka 
kuwaondolea nyinyi ucahfu ahlul bayt na kuwatakasa kabisa kabisa 
Swalaa! Mwenyezi Mungu awarehemu .’ Kila siku mara tano.” 

5. Imepokewa kwa Sad aliyesema: “Uliteremka wahyi kwa Mtume wa 
Mwenyezi Mungu (s.a.w.w.), akamwingiza Alii na Fatima na watoto 
wao wawili chini ya nguo yake. Kisha akasema: ‘Hawa ni ahlii (watu 
wangu) na ahlu baytii (watu wa nyumba yangu)’.” 

Kama nilivyodokeza hapo juu, hizo ni sampuli chache tu ya Hadith 
nyingi sana zilizonukuliwa katika vitabu vingi sana na mashuhuri vya 
wanvyoni wasio mashia vya Hadith za Mtume (s.a.w.w.) na vya tafsiri 
ya Qur’ani, kutoka kwa maswahaba wakubwa wakubwa, na kukubaliwa 
na wanavyoni wakubwa wakubwa wa Hadith - wasio mashia vile vile 
- kuwa ni sahihi. 

Maswahaba 

Miongoni mwa maswahaba ambao zimepokewa kwao Hadith hizo ni 
hawa wafuatao: 

1. Bibi Aisha bt. Abubakar, mke wa Mtume (s.a.w.w.) 

2. Bibi Ummu Salamah, mke mwengine wa Mtume (s.a.w.w.) 

3. Abdallah b. Abbas 

4. Sa’d b. Abii Waqqas 

5. Abuu Hureira ad-Duusi 

6. Anas b. Maalik 

7. Waathila b. al-Aqsa’ 

8. Abul Hamraa, yaani Hilal b. al-Harith 

9. Abuu Said al-Khudrii 

10. Jabir b.Abdillah al Answaarii 

11. Umar b. Abii Salama 

12. Thawbaan mawlaa Rasulilah (s.a.w.w.) 

Maimamu wa Wapokezi wa Hadith 

Miongoni mwa maimamu waliozipokea na kuzisimulia Hadith hizi ni: 

1. Ahmad b. Hanbal (aliyefariki mwaka 241 H) 

2. Abd b. Hamid al-Kish-shii (aliyefariki mwaka 249 H) 

3. Muslim b. al-Hajjaaj, wa Sahih Muslim (aliyefariki mwaka 
261 H) 

4. Abuu Hatim Muhammad b. Idris al-Razi (abyefariki mwaka 
277 H) 

5. Ahmad b. Abdil Khaaliq al-Bazzaar (aliyefariki mwaka 292 H) 

6. Muhammad b. Isa al-Tirmidhii (abyefariki mwaka 297 H) 

7. Ahmad b. Shuayb al-Nasaaii (abyefariki mwaka 303 H) 

8. Abuu Abdillah Muhammad b. Abi al-Hakim al-Tirmidhii 

9. Abuu Ja’far Muhammad b. Jarir al-Twabarii (abyefariki mwaka 
310 H) 

10. Abdulrahman b. Muhammad b. Idris al-Razi, maarufu kwa jina 
la Ibn Abii Hatim (abyefariki mwaka 327 H) 

11. Sulayman b. Ahmad al-Twabaranii (abyefariki mwaka 360 H) 

12. Abuu Abdillah al-Hakim al-Niisaburii (aliyefariki mwaka 
405 H) 

13. Abuu Na’im Ahmad b. Abdillahi al-Asfahanii (abyefariki 
mwaka 430 H) 

14. Abubakr Ahmad b. al-Husayn al-Bayhaqii (abyefariki mwaka 
458 H) 

15. Abubakr Ahmad b. Alii, maarufu kwa jina la al-Khatib 
al-Baghdadii (abyefariki mwaka 463 H) 

16. Abuu al-Sa’adat al-Mubarak b. Muhammad, maarufu kwa jina la 
Ibn Amir (aliyefariki mwaka 606 H) 

17. Shamsuddil Muhammad b. Ahmad al-Dhahabii (abyefariki 
mwaka 747 H) 

18. Jalaluddin Abdulrahman b. Abubakar al-Suyutwii (abyefariki 
mwaka 911 H) 

VlTABU VYA HADITH 

Kama nilivyodokeza kabla, vitabu vya Hadith na Seera vibvyonukuu 
Hadith zisemazo kuwa ahlul hayt ni hawa watu watano tunaowashikiba 
sisi, ni vingi sana. Hata hivyo, hapa chini sivitaji vyote bab ninavitaja 
vile ambavyo vimezowewa sana huku kwetu Afrika ya Mashariki; nayo 
ni; 

1. Sahih Muslim 

2. Sunanan al-Tirmidhii 

3. Musnad Ahmad 

4. Al-Mustadrak alaa al-Sahihayn 

5. Talkhis al-Mustradak ya al-Dhahabii 

6. al-Mujam al-Swaghir ya al-Twabarani 

7. Usudul Ghaabah 

8. Dhakhairul uqbaa ya al-Twabari 

9. Maswabihus Sunnah ya al-Baghawi 

10. Mishkaatul Maswaabiih ya al-Umari 

11. al-Iswaabah ya Ibn Hajar 

12. Muntakhab Kanzil Ummaal ibyo pembezoni mwa Musnad 
Ahmad 

13. Fadhwaailul Khamsah 

14. Al-Istiiab ya Ibn Abdilbar ibyo pembezoni mwa al-Iswaabah 
(Na. 11 hapo juu) 

15. Yanaabiul Mawaddah ya al-Qanduuzi 
VlTABU VYA TAFSIRI YA Qur’aNI 

Kwa kutegemea Hadith zibzosimubwa katika baadhi ya vitabu 
tubvyovitaja hapo juu na vyenginevyo, wanavyuoni wakubwa wakubwa 
wa Tafsiri ya Qur’ani - wala hao si mashia! - wamedokeza katika 
tafsiri zao kuwa wabokusudiwa kwa neno ahlul bayt katika Sura 33:33 
ni hao watu watano: Mtume (s.a.w.w.), Abi (a.s.), Bibi Fatima na watoto 
wao wawib (a.s.). Hayo utayapata katika maelezo ya aya hiyo katika 
tafsiri zao hizo, kama vile: 

1. Tafsir Qurtubii 

2. Tafsir al-Twabarii 

3. Durrul Manthur ya Suyuutwii 

4. Al-Kash-shaafya Zamakhsharii 

5. Tafsir Ibn Kathir 

6. Fat-hul Qadir ya Shakwani 

7. Tafsirul Khazin 

8. Tafsir Fakhrur Razi 

9. Fat-hul Bayan ya Siddiq Hassan Khan 

10. Asbaabun Nuzuul ya al-Waahidii 

11. Ahkaamul Qur’an ya al-Jas-Swaasw 

12. Shawaahidut Tanziil ya al-Haskaani 

13. Ahkaamul Qur’an ya Ibn Arabi 

Alhamdulillah ndugu zetu wa Al-Itrah Foundation ya Dar es Salaam 
(S.L.P. 19701, na tavuti: www.alitrah.org) wameyafasiri kwa Kiswahili 
baadhi ya yaliomo katika baadhi ya vitabu hivyo na kuyachapisha kuwa 
jina la Ahlul Bayt Ndani ya Tafsiri za Kisunni. Jumla ni vitabu vitatu 
walivyoviita Sehemu ya Kwanza, ya Pili na ya Tatu. 

Tunavyojifunza 

Kwa kuzisoma Hadith hizo kwa mazingatio tunajifunza yanayofuata: 
Kwanza: Kuwa muradi wa neno ahlul bayt katika Sura 33:33 ni 
Mtume (s.a.w.w.), Alii (a.s.), Bibi Fatima (a.s.), Hasan (a.s.) na Hussein 
(a.s.). Hakuingiayoyote mwengine; si wake zake wala wanawake wowote 
wengine. 

Wake zake hawamo kwa sababu Mtume (s.a.w.w.) hakumruhusu 
yoyote kati ya wake zake kuingia chini ya nguo waliyojifinika wao 
watano. 

Wanawake wengine nao pia hawamo kwa sababu Mtume (s.a.w.w.), 
alipomtaka Bibi Fatima aje na mumewe na watoto wao wawili, 
hakumtajia wengine wowote: hata wa ukoo wake mwenyewe (Mtume)!! 

Pili: Kuwa aya hiyo ya Sura 33:33 iliteremshwa mbali (peke yake) 
kuhusu jambo maalumu, kama tulivyokwisha kueleza humu. Bwana 
Mtume (s.a.w.w.) aliiweka hapo, katikati ya aya zinazozungumzia wake 
zake, kwa lengo maalumu ambalo pia tumelidokeza (uk. 17-18 humu). 
Lau waiondoa aya hiyo pale ilipo, utaona kwamba mtiririko wa aya za 
kabla yake (Sura 33:29-32 na sehemu ya kwanza ya aya ya 33) na za 
baada yake (Sura 33:34) zinazozungumzia wake zake, hauathiriki hata 
chembel 

Sheikh Mazrui Hakubali: 

Lakini Sheikh Juma Mohammad Al-Mazrui, katika kitabu chake 
Al-Qistasu Al-Mustaqim (Mezani ya Haki), hakubaliani na sisi. Yeye 
anadai kwamba muradi wa neno ahlul bayt katika Sura 33:33 sio hawa 
watano tunaoshikilia sisi bali ni wake wa Mtume (s.a.w.w.). Ameliteta 
dai lake hilo kwa: 

1. Hujja ya sibaaq na siyaaq (uk. 46-50) 

2. Kanuni za kiuusli (uk. 50-60) 

3. Hujja ya kilugha (uk. 62-65) 

4. Kuzijeruhi sanad za Hadith kumi (uk. 76-111) kati ya zile nyingi 
tunazozitolea ushahidi sisi 

Hizo inshallah tunazijibu humu katika sura inayofuatia. Lakini, 
hata hivyo, la kushangaza kabisa ni kwamba, ijapokuwa sisi hutoa 
Hadith za kutilia nguvu dai letu kuwa ahlul bayt ni hao watano, 
Sheikh Mazrui hakujasiri hata mahali pamoja katika kitabu chake 
kututajia ile Hadith mashuhuri itumiwayo kutilia nguvu dai lake la 
kuwa “ni wake wa Mtume”. Hata hivyo, sisi tunainukuu humu Hadith 
hiyo na kutoa sababu zetu za kuikatalia (uk. 33-36) ambapo twataraji 
itakudhihirikia, ndugu msomaji, kwa nini shekhe wetu huyo 
hakusubutu kuitaja kama hujja yake ya kudaiya dai lake! 

HUJJA ZAKE 


Katika kuikataa tafsiri tuliyotegemea sisi, ya neno ahlul hayt katika 
Sura 33:33, Sheikh Mazrui ametoa hujja zake na maelezo yake kuanzia 
uk. 46 wa kitabu chake. Hata hivyo hakuwa na kauli moja; zake ni kauli 
mbili: mara ahlul bayt ni wake wa Mtume (s.a.w.w.) (tiz. Uk. 58, 61, 67, 
72, 75,174 n.k. wa kitabu chake); mara wao ni katika ahlul bayt (tiz. uk. 
44, 113 n.k.). Lakini kwake yeye kama mfuasi wa madhihabi yake ya 
Ibadhi; na kwa sababu za kihistoria zinazoeleweka - mategemeo yake 
makubwa ni yale ya kuwa “ahlul bayt ni wake wa Mtume (s.a.w.w.)”, 
kama inavyomdhihirikia msomaji yoyote anayekisoma kitabu chake 
kwa utafiti na mazingatio. 

Kulitetea hilo, shekhe wetu huyo, kwa “utaalamu” mkubwa, 
ametegemea hujja nne tulizozitaja humu (uk. 14) na kusema kwamba 
hayo ni “miongoni mwa mambo ambayo wanavyuoni wa tafsiri 
wanayazingatia katika kuifasiri Qur’ani.” (tiz. uk. 46 wa kitabu chake.) 

Hata hivyo, la kushangaza hapa ni kwamba shekhe wetu huyo 
hakupenda, au labda ameghafilika, kutaja kuwa: jinsi Mtume (s.a.w.w.), 
alivyofasiri au alivyoifafanua aya fulani ndilo jambo la kwanza 
kubwa na lililo muhimu kuliko yote ambalo wanavyuoni wa tafsiri 
hulizingatia katika kuifasiri Qur’ani. Vipi wataacha kulizingatia 
hilo na lhali yeye (s.a.w.w.) ndiye aliyepewa jukumu la kwanza (Sura 
16:44) la kutufasiria na kutufafanulia aliyoteremshiwa na Mola wake? 
Isitoshe! Tukaambiwa kwamba anayotupa yeye tuyachukue (Sura 
59:7) kwa sababu hasemi analosema kwa hawaa ya nafsi yake ila huwa 
ni wahyi aliofunuliwa (Sura 53:3-4). Basi mambo yakiwa ni hivyo, 
ni mwanachuoni gani wa tafsiri, aliye mwislamu, atakayethubutu 
kuikosoa tafsiri ya Mtume (s.a.w.w.) kwa sababu tu haiowani na 
“msingi” ya tafsiri walivyojiwekea wao (wanavyoni)?! Na kweli wako 
wanavyoni wa aina hiyo? Hebu tuwasome wawili watatu ambao kamwe 
si mashia bali hata wakati mwengine huwapinga khaswa\ Hao ni: 

1. Ibn Taymiyya ambaye upinzani wake dhidi ya mashia na maimamu 
wao u maarufu sana. Yeye - katika uk. 18, Jz. 13 - wa kitabu 
chake kilichokusanya fatwa zake kiitwacho Majmuu’atul Fatawaa, 
amesema: “Na katika yanayohitajia kujulikana ni kwamba: Qur’ani 
na Hadith, ikijulikana tafsiri yake kutokamana na Mtume (s.a.w.w.), 
haitahitajia maneno ya wana-lugha (ahlul lughah) kwa hilo kwa 
sababu tafsiri yake ishajulikana. Na lililokusudiwa kwa hilo 
kutokamana na Mtume (s.a.w.w.) halitahitajia kutolewa ushahidi 
kwa manenoya wana-lugha wala wengineo’’ 

2. Muhammad Naisruddin al-Albani ambaye ni maarufu sana kwa 
mashekhe vijana huku kwetu kuwa ni “Bukhari wa zama zetu.” 
Yeye katika kitabu chake kidogo alichokiita Manzilatus Sunnah fil 
Islami Wa Bayaanu Annahuu Laa Yustaghnaa Anhaa bil Qur’an, na 
chini ya kipambanuzi ( fasl ) alichokiita Adamu Kifaayatil Lughati 
Lifahmil Qur’an (maana yake: Kutotosheka kwa lugha kuifahamia 
Qur’an) amesema: “Na kutokana na yaliyotangulia inadhihiri wazi 
kwamba hapana nafasi kwa yoyote - awe mjuzi atakavyokuwa wa 
lugha ya Kiarabu na aya zake - kuifahamu Qur’ani tukufu bila 
ya kutafuta msaada wa Sunnah za Mtume (s.a.w.w.) - za maneno 
(qawliyyah ) na za vitendo ( fi’liyyah ) - maana yeye hatakuwa ni 
mjuzi wa dini kushinda maswahaba wa Mtume (s.a.w.w.) ambao 
Qur’ani ilishuka kwa lughayao...” 

3. Al-Imam Abii Muhammad al-Hasan b. Alii b. Khalf 
al-Barbahaari. Yeye, katika uk. 119 wa kitabu chake kiitwacho 
Sharhus Sunnah amesema hivi: “Ukimsikia mtu unapomtolea 
athar (Hadith) yeye haitaki (bali) anaitaka Qur’ani (tu), basi 
usiwe na shaka kwamba mtu huyo yuna uzandiki...Basi mwinukie 
na umwache.” 

Kwa madondoo hayo mawili matatu, itakudhihirikia ndugu msomaji, 
kwamba kabla ya kukimbilia sibaaq na siyaaq ya aya, kanuni za 
kiusuli na kilugha n.k. - kama alivyofanya Sheikh Mazrui - mahali 
pa kwanza pa kukimbilia ni kwenye sunnah za Mtume (s.a.w.w.). 

Inapokuwa hakuna sunnah za Mtume (s.a.w.w.) ndipo hapo tukimbilie 
sibaaq na siyaaq, aya nyengine za Qur’ani n.k. 

Sasa, baada ya kulisema hilo kwa mukhtasari, na kulitolea ushahidi, 
hebu tuzitathmni zile hujja nne alizozitoa Sheikh Mazuri kuwa ni 
“miongoni mwa mambo ambayo wanavyoni wa tafsiri wanayazingatia 
katika kuifasiri Qur’ani.” 

SlBAAQ NA SlYAAQ 

Sibaaq ni maneno yaliyotangulia, na Siyaaq ni maneno yanayofuatia. 
Kwa mujibu wa Sheikh Mazrui, ili tuweze kuelewa kwa nini neno ahlul 
bayt - lililomo katika Sura 33:33 - liwe na maana ya “wake wa Mtume 
(s.a.w.w.)” ni lazima tuangalie aya hiyo imetanguliwa na maneno gani 
na imefuatiwa na maneno gani. Kwa kuwa maneno yaliyoitangulia aya 
hiyo ni yale ya Sura 33:29 mpaka yale ya sehemu ya kwanza ya Sura 
33:33 - ambayo ndiyo sibaaq - na yale ya Sura 33:34 - ambayo ndiyo 
siyaaq - yanazungumzia “wake wa Mtume (s.a.w.w.)”, ni lazima hapo - 
kwa mantiki ya Sheikh Mazrui - neno ahlul bayt katika sehemu ya pili 
ya Sura 33:33 liwe na maana ya “wake wa Mtume (s.a.w)!”. 

Majibu Yetu: 

Sisi hatuikubali tafsiri au mantiki ya Shekhe wetu huyo kwa sababu 
zifuatazo: 

i. Inapingana na tafsiri ya Bwana Mtume (s.a.w.w.) kama ilivyo 
katika Hadith zake kadhaa wa kadhaa zilizokubaliwa kuwa ni 
sahihi, si na wanavyoni wa Kishia peke yao bali hata wa Kisunni 
(tiz. uk. 8 humu). Kwa kuwa tafsiri aliyotuachia Bwana Mtume ni hii 
tuliyoishikilia sisi, hatuwezi kuiacha na kuishika ya wengine - wawe 
wawao- maana kufanya hivyo itakuwa ni kwenda kinyume na amri 
ya Mwenyezi Mungu iliyomo katika Sura 59:7. 

ii. Ukiichunguza Qur’ani kwa makini utaona kwamba aya zake 
hazikupangika kwa mtiririko wa kihistoria. Kwa mfano, utaona 
kwamba baadhi ya sura za Madaniyya (zenye aya zilizoteremshwa 
baada ya Mtume kuhamia Madina) ziko mbele ya baadhi ya zile 

za Makkiyya (zilizoteremshwa pale Mtume bado yuko Makka)! 
Au, katika sura nyengine, utaona aya zilizoteremshwa Makka 
zimechanganywa pamoja na zile zilizoteremshwa Madina katika 
sura moja: ya Makkiyya au Madaniyyal Kwa nini ikawa hivyo? 
Sababu iliyo wazi ni kwamba hivyo ndivyo Bwana Mtume (s.a.w.w.) 
alivyozipanga aya hizo na sura hizo kwa hikima aliyolekezwa na 
Mola wake. 

Ukilielewa hilo ndipo utakapoweza kuelewa kwa nini maneno “Hakika 
Mwenyezi Mugu anataka kuwaondolea uchafu...kabisa kabisa”- ambayo 
ni aya mbali, kinyume na alivyoelewa Sheikh Mazrui kuwa ni moja (tiz. 
uk. 49 wa kitabu chake) - yamewekwa pamoja na maneno: “Na kaeni 
majumbani mwenu...na mtwiini Mwenyezi Mungu na Mtume Wake” 
katika hiyo hiyo Sura 33:33. 

Ni aya mbali kwa ushahidi gani? Kwa ushahidi wa Hadith iliyopokewa 
kwa Bibi Ummu Salamah (uk. 3 humu) mke wa Bwana Mtume (s.a.w.w.), 
kuwa kipande cha pili cha aya hiyo kiliteremshwa nyumbani kwake. 
Katika Hadith hiyo Bibi Ummu Salamah hakukitaja hicho kipande 
cha kwanza cha aya hiyo. 

Jee, Mtume (s.a.w.w.) ameiweka hapo kwa hikima gani? Ameiweka hapo 
kwa hikima tuliyoieleza humu katika uk. 17. Tafadhali itizame. 

iii. Kuwa neno ahlul bayt lina maana ya “wake wa Mtume (s.a.w.w.)” 
kwa sababu tu limekuja baina ya aya zinazozungumzia wake zake 
hao si hujja! Kwa nini? Kwa sababu tunaona, tunapoisoma Qur’ani, 
kwamba si lazima iwe hivyo. Hebu tutosheke na hii mifano miwili 
tu kwa sasa: 

a. Ule wa Sura 5:3 usemao: “Mmeharimishiwa nyamafu wa 
damu na nyama ya nguruwe, na kilichochinjwa si kwa ajili 
ya Mwenyezi Mungu na kilichokufa kwa kusongeka koo, na 
kilichokufa kwa kupigwa na kilichokufa kwa kuanguka, na 
kilichokufa kwa kupigwa pembe (na mwengine) na kilicholiwa 
na mnyama (kikafa) ila mkiwahi hukichinja kabla hakijafa. Na 

(pia mmeharimishiwa) kilichochinjwa panapofanyiwa ibada 
isiyokuwa ya Mwenyezi Mungu. Na (ni haramu kwenu) kutaka 
kujua siri kwa kuagua kwa mabao. Hayo yote ni maasi. Leo 
waliokufuru wamekata tamaa na dini yenu. Basi msiwaogope, 
bali niogopeni mimi. Leo nimewakamilishia nyinyi dini yenu, 
na kuwatimizia neema Yangu, na kuwapendelea Uislamu uwe 
dini yenu. Na mwenye kudharurika kwa njaa, pasi na kulekea 
kwenye dhambi (akala hivi vilivyoharimishwa), hakika 
Mwenyezi Mungi ni Mwingi wa kusamehe, Mwenye kurehemu”. 

b. Ule wa Sura 12:28-29 usemao: “Basi (mumewe) alipoona 
kanzu yake imechanwa kwa nyuma, alisema: Hakika hii ni 
katika vitimbi vyenu (nyie wanawake); kwa hakika vitimbi 
vyenu ni vikubwa. Yusuf! Yaachilie mbali haya. Na wewe 
(mwanamke) omba msamaha kwa dhambi zako. Hakika wewe 
ni katika wafanyao makosa.” 

Katika mifano miwili ya aya za Qur’ani tuliyoitoa hapo juu - mbali 
ya mengine tuliyoiacha - utaona kwamba maneno tuliyoyachapa 
kwa wino mzito si sehemu ya maneno yaliyotangulia wala ya yale 
yaliyofuatia. Ukiutizama mfano (a) utaona kwamba, katikati ya 
vifungu vinavyozungumzia vilivyoharimishwa kuliwa, mna kifungu 
kinachozungumzia kukamilishwa dini (tulichokichapa kwa wino 
mzito). Sasa kimaudhui, vinahusiana vipi vifungu viwili hivyo? 
Hali kadhaalika ukiutizama mfano (b), utaona kwamba maneno 
aliyoambiwa Nabii Yusuf (tuliyoyachapa kwa wino mzito) hayana 
mtirirko mmoja na yale yaliyoyazunguka ya kumkemea yule mke wa 
waziri aliyemsingizia Nabii Yusuf kuwa alimtaka bila ya yeye (yule 
mwanamke) kumtaka (Sura 12:26). 

Ili hili tunalosema likufunukie zaidi, hebu jaribu kuzisoma - au 
ziandike kisha uzisome - aya za mifano yote mwili bila ya hayo 
maneno tuliyoyachapa kwa wino mzito. Jee, kuyaondoa maneno hayo 
kumeathiri kwa vyovyote vile ule mtirriko wa maneno yaliyo baina 
yake? Bila shaka hayakuathiri! Basi vivyo hivyo ndivyo maneno ya 

“Hakika Mwenyezi Mungu anataka... kuwatwaharisha kabisa kabisa” 
(Sura 33:33) - yaliyo baina ya Sura 33:28 na Sura 33:34 - yabvyo. Lau 
utayaondoa hapo, na usome maneno yabyobakia kuanzia Sura 33:28 
hadi Sura 33:34 - bila ya kifungu hicho - utaona kwamba mtiririko 
wake, wa kuwakhatibu wake wa Mtume (s.a.w.w.), haukauthirika kwa 
namna yoyote ile. 

Mtindo wa kuweka kifungu cha maneno aina hiyo, katikati ya 
vifungu vyengine vya maneno visivyoowana nacho, huitwa istidraak 
(.Digression ) katika balagha ya lugha; nayo hutumiuwa mara kwa mara 
na wazungumzaji na waandishi wa Kiarabu na wengineo. 

Lakini hapa kwa nini Bwana Mtume (s.a.w.w.) akayaweka maneno hayo 
katikati ya aya zinazowakhatibu wake zake ? Hilo tutalielewa vyema 
tukianzia Sura 33:28 - sio Sura 33:29 kama alivyofanya Sheikh Mazrui 
(uk. 49 wa kitabu chake) - ambapo Mwenyezi Mungu anamwamrisha 
Mtume wake awakhtarishe wake zake aina ya maisha wanayopenda 
kuyaishi. Kama watapenda maisha ya hii dunia na mapambo yake, basi 
yeye Mtume (s.a.w.w.) hatayaweza hayo. Kwa hivyo bora waje, awape 
kitoka-nyumba chao na awaache kwa wema. Lakini (Sura 33:29 sasa) 
kama wanamtaka Mwenyezi Mungu na Mtume wake, na nyumba ya 
Akhera, basi atakaa nao pamoja na kuwahakikishia kuwa Mwenyezi 
Mungu atawalipa malipo mema. Hata hivyo wajue kwamba (Sura 
33:30 sasa) yoyote katika wao atakayefanya maovu ataadhibiwa 
kawili ( double ). Hali kadhaalika (Sura 33:31 sasa), yoyote katika wao, 
atakapomtwii Mwenyezi Mungu atampa malipo yake mara mbili na 
kumwandalia riziki yenye hishima. 

Lakini kwa nini kuambiwa kwamba watafanyiwa yote hayo, tafauti na 
wake wa watu wengine ? Sababu kubwa ni kuwa wao (Sura 33:32 sasa) 
“Si kama yoyote katika wanawake wengine” (lakini) iwapo watamcha 
Mwenyezi Mungu. Wakakumbushwa pia kwamba wasizilegeze sauti 
zao wanapozungumza na watu, na ( sehemu ya kwanza ya Sura 33:33 
sasa) wakae majumbani mwao, wala wasioneshe mapambo yao kama 
wanawake wa zama za Ujahili walivyokifanya, wasimamishe swala, 

watoe zaka, wamtwii Mwenyezi Mungu na Mtume wake, na (Sura 33:34 
sasa) wayataje yale yasomwayo majumbani mwao ya aya za Mwenyezi 
Mungu na hikima zake. 

Baada ya kuyasoma yote haya na kuyazingatia, tuna haki ya 
kujiuliza: kwa nini yakadondolewa yote hayo na mengine ambayo 
hawakuwekewa wake wa watu wengine? Majibu yake tutayapata 
kwanza katika aya ya 32 isemayo kwamba: wao; wake wa Mtume 
(s.a.w) “si kama yoyote katika wanawake wengine.” Wao wameolewa 
katika “Nyumba” ya mtu mtukufu ambaye Mwenyezi Mungu anataka 
kuiondolea uchafu na kuitakasa kabisa kabisa (Sura 33:33). 

Kwa hivyo lazima wachunge miondoko yao - kwa kufuata yote 
yaliyodondolewa kuanzia Sura 33:28 hadi Sura 33:34 - wasije 
wakailetea aibu na kashfa Nyumba ya Mtume (s.a.w.w.). Ndipo Mtume 
(s.a.w.w.) akakiweka hicho kipande cha pili cha Sura 33:33 katikati ya 
Sura 32:38 na Sura 33:34. Hili tutalielewa vizuri zaidi tunapomwambia 
mwanamke aliyeolewa katika “nyumba” yenye hishima: “Ewe mke wa 
fulani! Wewe si kama wake wa watu wengine. Wako wewe ni mume 
anayetokana na nyumba ya watakatifu ambao Mwenyezi Mungu 
amewahifadhi na machafu na kuwakinga na mapungufu. Kwa hivyo 
jisitiri na jiwekee hishima.” 

Katika fuo ( context ) la maneno kama hayo - na ndivyo ya khaswa ilivyo 
katika Sura 33:33 - neno nyumba hapo halina maana ya “nyumba 
yoyote ya udongo au mawe”. Ina maana ya nyumba maalumu. 

iv. Ukiziangalia aya zilizokhatibiwa wake wa Mtume (s.a.w.w.) - 
kuanzia Sura 33:28 hadi 33:34 - utaona kwamba Mwenyezi 
Mungu amewakhatibu kwa dhamiri ya kike ya lugha ya Kiarabu: 
inkuntunna, turidna, fata’aalayna, lastunna, inittaqaytunna, 
takhdwa’na, qulna, waqarna, biyutikunna, tabarrajna, aqimna, 
aatiina, atwi’na, wadhkurna. Hiyo, kwa mujibu wa kanuni za 
nahau (sarufi) ya Kiarabu, hutumiliwa wanawake wanapokuwa 
ni wao peke yao\ hamna mwanamume. Lakini tukija kwenye Sura 

33:33 yenye neno ahlul bayt, tunamwona Mwenyezi Mungu 
hakusema liyudh-hiba ‘ankunna al-rijsa wala wayutwahhirakunna 
(kwa dhamiri ya kike) bali liyudh-hiba ‘ankum al-rijsa na 
wayutwahhirakum (kwa dhamiri ya wanaume peke yao, au 
wanapokuwa na wanawake japo mmoja). Kwa hujja hii, kwa hivyo, 
haiwezekani kuwa neno ahlul bayt katika aya hii limekusudiwa 
“wake wa Mtume (s.a.w.w.)” - khaswa kwa vile ambavyo, 
baada ya kutumia dhamiri ya kiume kama tulivyoona hapo juu, 
Mwenyezi Mungu alirudia dhamiri ya kike katika aya inayofuatia 
ya Sura 33:34; akasema wadhkurna na buyuutikunna. 

v. Zaidi ya hayo, siyo kwamba wake wa Mtume Muhammad (s.a.w.w.) 
hawakutajwa katika Qur’ani Tukufu; la! Wametajwa, lakini si kwa 
jina la ahlul baytl Mara sabaa wametajwa kwa jina la az-waaj (tiz. 
Sura 33:6, 28, 50, 53, 59 na Sura 66:1 na 3). Na mara mbili kwa jina 
la nisaa an-nabiy (tiz Sura 33:30 na 32). Basi kwa nini, na katika 
aya hii tunavyoijadili, wasitajwe kwa jina mojalo ya hayo mawili - 
khaswa kwa hivi ambavyo, baina ya aya ya 28 na 34 ya Sura hii hii 
ya al-Ahzaab, jina la az-waaj limetajwa mara moja (aya 28), na jina 
la nisaa an-nabiy limetajwa mara mbili (aya ya 30 na 32)? Hili ni 
kuonesha kwamba neno ahlul bayt katika Sura 33:33 halina maana 
ya “wake wa Mtume (s.a.w.w.).” 

Kanuni za Kiusuli 

Kuanzia uk. 50 mpaka uk. 61 wa kitabu chake, Sheikh Mazrui - 
akitufafanulia kanuni za kiusuli kama msingi mwengine wa kufasiria 
Qur’ani - ametunukulia aya kadhaa wa kadhaa zenye neno inna na neno 
innamaa, na kutueleza kwa mbwembwe na vishindo - kwa kutumia 
istilahi za kiusulli - matokeo ya matumizi hayo katika aya ambamo 
maneno hayo yamo. 

Akatuelezea (katika uk. 50 wa kitabu chake): “Katika elimu ya usulil- 
fiq-hi kuna kitu kinaitwa “illa” nayo ni sababu iliyopelekea kuwepo kwa 
hukumu fulani au yenye kueleza kwa nini pametolewa hukumu fulani 
au kwa nini pamesemwa maneno fulani.” 

Kisha akaendela (katika huo huo uk. 50): “Sasa “illa” (sababu) ziko za 
namna mbili kuu. Moja katika aina mbili hizi ni “ al-ilali al-manswuswu 
alayhaa ” (sababu zibzoelezwa kwa uwazi). Hizi kuna njia zake za 
kuzijua. Miongoni mwa njia hizo ni pale panapotajwa amri, au katazo 
au - wakati mwengine - habari kisha ikatibwa mkazo kwa kuletwa 
herufi “INNA” ambayo hamza yake ( Alifu yake) ina Kasra na Nuni 
yake ina Shada, basi hii huwa imeeleza “ illa ” (sababu) ya amri hio au 
katazo hilo au habari hio ibotajwa kabla yake. Na hii ni pale ambapo 
kuna mfungamano wa maana baina ya maneno yabyotangulia kabla ya 
herufi “INNA” na maneno yanayofatia baada yake.” 

Baada ya hapo akatoa mifano mitatu (uk. 50-51) ya illa (sababu) 
ibyoletwa na herufi inna baada ya amri, mifano miwib (uk. 52-53) 
ibyoletwa na herufi inna baada ya katazo, na mifano miwib mengine 
(uk. 53-54) ibyoletwa na herufi inna baada ya habari. 

Ndipo mwisho akamabza maelezo yake hayo kwa maneno haya ambayo 
ndiyo aliyoyapendela yeye (uk. 54-56): 

“Kama umeyafahamu hayo niliokueleza, basi tayari utakuwa 
umefahamu uhusiano baina ya maneno ya sehemu ya kwanza ya Aya 
hiyo ya 33 ya Sura ya 33, na maneno ya sehemu ya pili ya Aya hio. 
Kwani maneno ya pili ni ta’liilul limaa sabaqa minal kalaami (yenye 
kueleza “ illa ” (sababu): kwa nini kumekuwa na maneno yabotanguaba), 
na herufi ibotumika kuonesha “illa” (sababu): ni herufi ile ile “INNA”, 
jambo ambalo bnaonesha kuwepo kwa mfungamano baina ya maneno 
ya kwanza yalio kabla ya herufi “INNA” na maneno yabo baada ya 
herufi hio. Na kwa hivyo wahubiriwa wa sehemu ya kwanza ndio 
wahubiriwa katika sehemu ya pili”. 

Kwa maelezo haya, Sheikh Mazrui kwa ufupi - na ndivyo khaswa 
alivyofanya kwa urefu (uk. 55-56) - anataka kutueleza kwamba kwa 
kuwa aya isemayo: “Hakika (innamaa) Mwenyezi Mungu anataka 
kuwaondolea uchafu, enyi watu wa Nyumba ya Mtume, na kuwatakasa 
kabisa kabisa” (ambayo ni aya ya 33) imewekwa baada ya aya ya 32 
yenye mambo waliyokatazwa na waliyoamrishwa wake wa Mtume 

(s.a.w.w.); na kwa kuwa baada ya makatazo hayo na amri hizo imefuata 
“illa” (sababu) ya kutolewa amri hizo na makatazo hayo - kutumiwa 
neno “INNA” - inatakikana tufahamu “kwamba kuna mfungamano wa 
lazima na wa nguvu” baina ya maneno ya aya ya 32 pamoja na yale ya 
sehemu ya kwanza ya aya ya 33, na yale ya sehemu ya pili ya aya ya 
33, ambayo ndiyo tunayoyajadili, yaliyoanza kwa “Hakika Mwenyezi 
Mungu anataka kuwaondolea uchafu... na kuwatakasa kabisa kabisa.” 
Tukifahamu hivyo ndipo itakapotuthubutikia “kwamba wahubiriwa 
(addresses) katika Aya ya 32 na sehemu ya kwanza ya Aya ya 33, 
ndio wahubiriwa katika sehemu ya pili ya Aya hio ya 33.” Akamaliza 
kwa kujigama kwamba: “Hii ndio natija ya tafsiri inayopatikana 
katika Aya hio ikiwa tutakwenda na misingi na fani zinazotumika 
katika kuifasiri Qur’ani. Vyenginvyo itakuwa hatukwenda kifani, bali 
tunakwenda Kihashwiya (kuchukua juu juu tu), na huku tunawalamu 
wenzetu kwa jambo hilo hilo.” 

Kana kwamba mufassirin wote wakubwa wakubwa - waarabu na wasio 
waarabu, mashia na wasio mashia - hawakwenda na “misingi na fani 
zinazotumika katika kuifasiri Qur’ani” kwa sababu tu hawakuifasiri 
aya hiyo ya 33 kwa tafsiri aliyoishikilia yeye!! Wote hao “wamekwenda 
Kihashwiya”!! Subhaanallah\ 

Majibu Yetu: 

Sisi hatuna mushkili na maelezo ya Sheikh Mazrui kuhusu umuhimu 
wa matumizi ya kanuni za kiusuli katika kufasiria Qur’ani. Wala 
hatupingi kwamba linapotumiwa neno inna au innamaa baada ya 
kutolewa amri, katazo au habari huwa limeeleza illa (sababu) ya amri 
hiyo, katazo hilo au habari hiyo. Tusilolikubali sisi ni hivi shekh wetu 
huyu alivyofungamanisha amri na makatazo yaliyomo katika aya ya 32 
na ya sehemu ya kwanza ya aya ya 33 (tiz. uk. 56 wa kitabu chake) na 
illa (sababu) iliyomo katika sehemu ya pili ya aya ya 33. Kwa kufanya 
hivyo bila shaka atafikia uamuzi alioutoa. Lakini jee hivyo ndivyo sawa? 

Majibu yetu ni: La! Sivyo! Pa kuanzia si pa aya ya 32 na sehemu ya 
kwanza ya aya ya 33, kama alivyofanya Sheikh Mazrui (tiz. uk. 55 wa 
kitabu chake). 

Pa kuanzia ni aya ya 28. Hapo utaiona amri ambayo Mwenyezi 
Mungu alimpa Mtume wake kwa kumwambia: “Ewe Mtume! Wambie 
wake zako..” 

Kisha ikaja aya ya 32. Humo, katika jumla ya mambo ambayo Mwenyezi 
Mungu alimwamrisha Mtume wake awambie wake zake, mna katazo 
na amri na habari. Katazo lenyewe ni wake wa Mtume wasilegeze 
sauti zao wanaposema na watu. Amri ni, wanaposema, waseme 
maneno mazuri. Na habari ni kwamba wao si kama yoyote katika 
wanawake wengine - iwapo watamcha Mwenyezi Mungu. 

Baada ya hapo ndiyo ikaja aya ya 33 ambamo humo pia, katika sehemu 
yake ya kwanza, mna amri kadhaa na katazo moja. Amri zenyewe 
ni: “Kaeni majumbani mwenu, simamisheni swala, toeni zaka, na 
mtiini Mwenyezi Mungu na Mtume Wake”; na katazo lenyewe ni 
“msidhihirishe mapambo yenu kama yaliyokuwa yakidhihirishwa katika 
jahilia ya kizamanu 

Baada ya amri hizo, makatazo hayo na habari hizo ndipo Mwenyezi 
Mungu alipotoa “illa” (sababu) ya yote hayo kwa kuianzia sehemu ya 
pili ya aya ya 33 kwa neno innamaa. 

Kwa maelezo haya mafupi itatudhihirikia kwamba: kama tutaanzia 
amri ambayo Mwenyezi Mungu alimpa Mtume wake katika Sura 33:28, 
ikaandamiwa na amri, makatazo na habari zilizomo kuanzia Sura 
33:29 hadi sehemu ya kwanza ya Sura 33:33 - ambazo Mtume (s.a.w.w.) 
aliwapa wake zake - ndipo tutakapoweza kuelewa vizuri kwa nini 
Mtume (s.a.w.w.) aliiweka hapo sehemu ya pili ya Sura 33:33 (ambayo 
ilishuka mbali) iliyoanza kwa neno innamaa kuonesha “ illa ” (sababu) 
ya amri hizo na makatazo hayo. Ukitaka kuijua sababu hiyo, isome 
tulipoitasua kwenye uk. 18 humu. 

Hujja ya Kilugha 

Mas-ala ya msingi tuliyonayo hapa ni: jee, neno ahlul bayt, lililo katika 
Sura 33:33 - ambalo ndilo tunalolijadili hapa - “ni sawa sawa” na 


22 



lile lililo katika Sura 11:73 isemayo: “Wakasema (wale malaika): jee 
unastaajabia amri ya Mwenyezi Mungu? Rehema ya Mwenyezi Mungu 
na baraka Zake ziko juuyenu, enyi watu wa nyumba hii (ahlul bayt) 

Sheikh Mazrui anasema “ni sawa sawa” kwa hujja kwamba “kanuni kuu 
na ya msingi ya tafsiri ya Qur’ani ni kuifasiri Qur’ani kwa Qur’ani, kwani 
Qur’ani ni wahyi, na wahyi haugongani, na kwa hivyo katika Aya zake 
nyingi, Qur’ani huwa inajifasiri yenyewe kwa yenyewe.” Kisha akauliza; 
“Vipi mke wa Nabii Ibrahim kawa miongoni mwa AHLUL-BAIT kwa 
mujibu wa andiko la wazi la Qur’ani na vipi wake wa Nabii Muhammad 
wasiwe katika AHLIL-BAIT?” (tiz uk. 65 wa kitabu chake). 

Majibu Yetu: 

Sisi twasema “si sawa sawa” kwa hujja zifuatazo: 

Kwanza: Ijapokuwa ni kweli kwamba Qur’ani yajifasiri yenyewe kwa 
yenyewe, lakini si kweli kwamba neno moja likija kwa maana moja 
katika aya moja, lazima likae kwa maana ile ile, au “sawa sawa”, katika 
aya nyengine. Hebu tuangalie mifano miwili mitatu hapa chini: 

a. Tuangalie neno an-naas (kwa wingi) lililokuja kama mara 240 
hivi katika Qur’ani Tukufu. Kwa kawaida neno ili maana yake ni 
watu. Lakini katika mwanzo wa Sura 3:173 - isemayo: “ Ambao 
waliambiwa na watu: Hakika watu wamewakusanyikia nyinyi; 
basi waogopeni!” - neno hilo, ambalo limekuja mara mbili 
katika hiyo hiyo aya moja, halikuja kwa maana moja au sawa. 
Wanavyotwambia wanavyoni wa tafsiri ni kwamba hiyo “watu” 
ya pili katika aya hiyo imekuja kwa maana yake ya kawaida, 
kilugha: ya watu wengi. lakini hiyo “watu” ya kwanza haikuja 
kwa maana hiyo, bali imekuja kwa maana ya mtu mmoja tu 
aliyekiitwa Nuaym b. Mas’uud. Yeye ndiye aliyewatisha hao watu 
wengine. 1 

b. Tuangalie neno nisaa-anaa (wanawake wetu) lililokuja mara 
zisizopungua 59 katika Qur’ani Tukufu. kwa kawaida neno nisaa 
(kwa wingi) maana yake ni wanawake au wake. Lakini katika 

1 Hilo utalipata takriban katika Tafsir zote kubwa za Qur’ani. 

Sura 3:61 - isemayo: “ Basi watakaokuhuji katika haya baada 
ya kukufikilia ujuzi huu, wambie: Njooni tuwete watoto wetu na 
watoto wenu, na wanawake wetu na wanawake wenu, na sisi 
wenyewe na nyinyi wenyewe, kisha tuombe kwa uyenyekevu 
tutake laana ya Mwenyezi Mungu iwashukie waongo”. - neno 
hilo ambalo, kama an-naas hapo juu, limekuja mara mbili 
katika hiyo hiyo aya moja, halikuja kwa maana moja au sawa. 
Wanavyotwambia wanavyoni wa tafsisi ni kwamba hiyo 
“wanawake” ya pili katika aya hiyo imekuja kwa maana yake 
ya kawaida, kilugha: ya wanawake au wake wengi. Lakini hiyo 
“wanawake” ya kwanza haikuja kwa maana hiyo, bali imekuja 
kwa maana ya mwanamke mmoja tu, naye ni Bibi Fatima, binti 
ya Mtume (s.a.w.w.). 2 

Na ijapokuwa iliposhuka aya hiyo Bwana Mtume (s.a.w.w.) alikuwa 
tayari anao wake zake, na ijapokuwa neno hilo limekuja kwa maana 
ya wake wa Mtume katika aya nyengine (k.v. Sura 33:30 na 32), lakini 
katika sura hiyo ya 3:61 halikuja kwa maana ya wanawake (kwa wingi) 
wala wake wa watu fulani, wala hata wake wa Mtume (s.a.w.w.), bali 
kwa maana ya mwanamke mmoja maalumu-, naye ni Bibi Fatima (a.s.). 

Basi na vivyo hivyo ndivyo lilivyo neno ahlul bayt', si lazima muradi 
wake katika Sura 33:33 uwe “ni sawa sawa” na ule wa Sura 11:73 au 
Sura 28:12, au hata wa ile Hadith ya Bukhari aliyoitaja Sheikh Mazrui 
katika uk. 67 wa kitabu chake, au hata wa ile Hadith mashuhuri ya kuwa 
Salman al-Faarisi ni katika ahlul bayt. 3 

Pili: Kwa kuwa sisi na Sheikh Mazrui tunakhtalifiana kuhusu 
makusudio ya neno ahlul bayt katika Sura 33:33, jee sisi, kama 
waislamu, inatakikana turejee kwa nani ili atuhukumie kesi yetu? 

Kwa mujibu wa Qur’ani (Sura 4:59) inatakikana turejee kwa Mwenyezi 
Mungu (yaani kwa hiyo hiyo Qur’ani). Jee iwapo, hata baada ya 

2 Hili pia ni kama Na. 1 hapo juu 

3 Uk. 201 wa Jz. 6 wa Tahdhib Tarikh Dimishq 

kuirejelea hiyo Qur’ani, bado tunazozana - kama hivi tulivyo sasa - 
turejee kwa nani mwengine? Kwenye aya hiyo hiyo tunaambiwa 
kwamba, iwapo ni hivyo, basi turejee kwa Bwana Mtume (s.a.w.w.). Kwa 
nini turejee kwa Bwana Mtume (s.a.w.w.)? Ni kwa sababu mbili kubwa: 

a. Ni kwa sababu kwamba, baada ya Mwenyezi Mungu, hakuna 
yoyote mwengine anayeelewa maana ya maneno ya Qur’ani, na 
muradi wake, kumshinda Mtume Muhammad (s.a.w.w.). Maana 
yeye ndiye aliyeteremshiwa hii Qur’ani na Mwenyezi Mungu, 
na yeye vile vile ndiye aliyepewa jukumu la kutufasiria na 
kutufafanulia aya zake katika yale ambayo tunakhtalifiana, kama 
ibovyoelezwa katika Sura 16:44 na 64. 

b. Ni kwa sababu Mwenyezi Mungu na yeye (Mtume Muhammad 
(s.a.w.w.)) ndio waamuzi wetu wa mzozo wowote unaotutokea, 
ukiwemo huu wa ahlul bayt - katika hii Sura 33:33 - kuwa ni nani, 
si nani. Kwa hivyo, kama tunamwamini Mwenyezi Mungu na Siku 
ya Mwisho, hatuna khiyari ila kufuata uamuzi wao. (Sura 33:36). 

Tatu: Bwana Mtume (s.a.w.w.), katika Hadith sahihi tulizotangulia 
kuzinukuu humu (uk. 6-7), tayari ashatufafanulia kuwa ahlul bayt 
waliokusudiwa katika Sura 33:33 ni nani, si nani. Ishitoshe! Akachukua 
al-kisaa (kishamia au shuka au guo), akajifinika yeye na wao - bila ya 
kumwingiza mke wake yoyote - na kusema kuwa ahlul bayt wake ni 
hao, halafu akawaombea Mungu. Ishitoshe! Na mmoja wa wake zake, 
aliyekiitwa Ummu Salamah - ambaye aya hii iliteremshwa nyumbani 
mwake - alipoomba aingizwe katiak hilo guo, Mtume (s.a.w.w.) 
hakumkubalia! Na juu ya yote hayo, ili kuzidi kuikokoteza tafsiri yake 
hiyo, ikawa kila asubuhi endapo msikitini kuswali hupitia mlango wa 
nyumba ya Imam Alii na Bibi Fatima na kuwandia: “Swalaa! Swalaa 
enyi ahlul baytl Hakika Mwenyezi Mungu anataka kuwaondolea 
uchafu, enyi ahlul bayt, na kuwatakasa kabisa kabisa.” (Sura 33:33). 

Suali zetu hapa ni hizi: Kama maana ya neno ahlul bayt ni “wake wa 
Mtume” katika aya hii, kwa nini Mtume (s.a.w.w.) asiwaingize katika 
hilo guo lake? Kwa nini alipokuwa akenda msikitini, hakuwa akiwapitia 

wakeze milangoni mwao nalhali walikuwa na majumba yao (Sura 33:33 
na 34), na kuwanadia swala na kuwasomea aya hiyo, kama alivyofanya 
kwa nyumba ya Imam Alii na Bibi Fatima? 

Baada ya ushahidi wote huu, bado Sheikh Mazrui anataka tuuvunje au 
tuukatae kwa kanuni za kilugha au usuli kana kwamba Bwana Mtumme 
(s.a.w.w.) hakizijua?! Astaghfirullah\ 

Tunavyosema na Tusivyosema 

Katika uk. 61-63 Sheikh Mazrui amesema kwamba ‘Shia wao 
hawakubali kwamba Aya hio inawaingiza wake wa Mtume (s.a.w.w.) 
katika AHLU AL-BAIT, na sababu zao - kama tulivyosema - ni mbili: 
“1) Hoja ya kilugha. Na ufupisho wake ni kuwa dhamiri ( pronoun ) 
hapa ni ya kiume: sio ya kike. Kwa hivyo wahubiriwa si wake wa 
Mtume (s.a.w.w.). 

“2) Riwaya zilizokuja kuhusu Aya hii zimewatoa wake wa Mtume 
(s.a.w.w.) katika jumla ya AHLU AL-BAIT 
“Hizi ndizo hoja zao ambazo kwazo wamewatoa wake wa Mtume 
(s.a.w.w.) katika jumla ya AHLUL BAYT. 

Majibu Yetu: 

Hujja yetu kubwa ya kutowaingizia wake wa Mtume (s.a.w.w.) katika 
neno ahlul hayt la Sura 33:33 ni hiyo Na. 2 hapo juu: Kwamba Bwana 
Mtume (s.a.w) yeye mwenyewe amewatoa, kama riwaya k.w.k. (tiz uk. 
6-7 humu) zinavyolishuhudia hilo. 

Hilo la Na. 1 hapo juu - la dhamiri ( pronoun ) - shekhe wetu huyo 
ametupoteolea hujja yetu. Kwa hivyo ni bora hapa niirudie hujja hiyo 
japo kwa ufupi ijapokuwa, kabla ya hapa (uk. 15-19 humu), nishaieleza 
kwa urefu. Nayo ni hii: 

Sibaaq ya aya yenye neno ahlul bayt (Sura 33:33) imeanzia aya ya 28 
mpaka sehemu ya kwanza ya aya hiyo ya 33; na zote hizo zimewahubiria 
wake wa Mtume (s.a.w.w.) kwa dhamiri ya kike. Kisha ikafuatia siyaaq 
yake kwenye aya ya 34 ambayo vile vile wamehubiriwa wake wa Mtume 
(s.a.w.w.) kwa dhamiri ya kike. 


26 



Suali yetu hapo ikawa ni: Kama sibaaq na siyaaq ya aya hiyo yenye 
neno ahlul bayt zimekuja kwa dhamiri ya kike, kwa nini hapo katikati 
isendelee vivyo hivyo kwa dhamiri ya kike? Sababu yake, kwa hujja yetu, 
ni ile tuliyouieleza uk. 18 humu. Tafadhali isome tena. 

Lakini Sheikh Mazrui ametupa mhadhara mrefu wa neno ahl kuwa ni 
kiume (uk. 62-65) ndiyo ikatumika dhamiri ya kiume, na (uk. 64) kuwa 
katika hilo neno lenyewe la ahlul bayt “Mtume mwenyewe (s.a.w.w.) 
anaingia.” Ndipo ikatumika dhamiri ya kiume. 

Majibu Yetu: 

Hujja yetu hapa si uke wala uume wa neno ahl wala ahlul bayt. Hilo li 
mbali. Hujja yetu khaswa ni: baina ya aya zilizoitangulia sehemu ya aya 
yenye neno ahlul bayt - ambazo zote zimekuja kwa dhamiri ya kike - 
na ile iliyofuatia aya hiyo - ambayo nayo pia imekuja kwa dhamiri ya 
kike - kwa nini Bwana Mtume (s.a.w.w.) akaiweka aya hiyo ya kutumia 
dhamiri ya kiume? 

Mbali ya uchambuzi mrefu wa kinahau aliotuolea shekhe wetu huyo 
(uk. 64-65) - ambao haujajibu suali yetu ambayo sisi wenyewe humu 
tushaijibu kwenye uk. 18 - kwa mara ya kwanza ameongeza hujja ya 
kwamba hilo neno ahlul bayt la Sura 33:33 si la wake zake peke yao, 
bali “na Mtume aingia” (tiz. uk. 64 wa kitabu chake), ndio ikatumiwa 
dhamiri ya kiume! 

Tunasema kwa mara ya kwanza kwa sababu kabla ya ukurasa huo, 
hatukuona popote amemtia Mtume (s.a.w.w.). Tulioliona ni kuwa kote 
kote amewakhusu wake zake tu. Kwa mfano, tiz. uk. 44,49, 61 wa kitabu 
chake. 

La kushangaza hapa ni kwamba Sheikh Mazrui ameamua 
kuikataa tafsiri yetu ya ahlul bayt na Hadith za Mtume (s.a.w.w.) 
tulizozitegemea - ambazo pia zinakubaliwa na wanavyoni wakubwa 
wakubwa wa kisunni - kwa kutmia hujja za sibaaq na siyaaq, kanuni 
za kiusuli na za kilugha, kana kwamba hao wanavyoni wa kishia na wa 

kisunni hawazijui au hawajazitia maanani hujja hizo!! Hata mahali 
pamoja hakujasiri kutunukulia “Hadith ya Mtume” inayotolewa na 
kutegemewa na wanaoshikilia kuwa makusudio ya neno ahlul bayt 
ni “wake zake.” Inshallah katika sura inayofuatia hii tutaitoa riwaya 
yake na kueleza sababu zetu za kuikatalia ambapo kwenda msomaji 
wetu akaelewa - khaswa baada ya kujua kuwa Sheikh Mazrui ni wa 
madhihabi ya Ibadhi - kwa nini hakupendelea kuitumia! 

Kiini cha Mjadala Wetu 

Hata hivyo, kabla ya kuzichambua Hadith zitumiwazo kuthibitisha 
kwamba neno ahlul bayt lina maana ya “wake wa Mtume (s.a.w.w.)”; 
na kabla ya kulijadili neno ahl lililomo katika Sura 28:29 ambalo Sheikh 
Mazrui amelitumia (uk. 65 wa kitabu chake) kutolea hujja kuwa lina 
maana ya mke, ni muhimu sana tuelewe kwanza ni nini khaswa kiini 
cha mjadala wetu. 

Kiini cha mjadala wetu si maana ya neno ahl au ahlul bayt kama 
lilivyokuja katika aya k.w.k za Qur’ani. Kiini ni: ni nini muradi wa neno 
ahlul bayt lililomo katika Sura 33:33, si penginepo. Kwa nini? 

Kwa sababu: 

1. Tafsiri ya Mtume (s.a.w.w.) ndiyo inayowekwa mbele ya tafsiri 
zozote zile, ya yoyote yule (kama tulivyokwisha kuona humu), kwa 
kuwa yeye ndiye aliyepewa jukumu la kutufasiria hii Qur’ani (Sura 
16:44). 

2. Mtume (s.a.w.w.), kwa Hadith zilizo sahihi, zilizokubaliwa 
na wanavyuoni k.w.k wa Tafsir na Hadith 4 , amesema kuwa 
waliokusudiwa kwa neno ahlul bayt katika Sura 33:33 ni hawa 
watano tuliowataja sisi. Wake zake hawamo\ 

3. Tafsiri yoyote nyengine isiyowafikiana na ile ya Mtume (s.a.w.w.) - 
kwa kutumiliwa hujja za kiusuli, lugha, sibaaq na siyaaq, n.k. - ni 
sawa na kumfanya Bwana Mtume (s.a.w) ni mjinga wa hayo! 

4 Haya utayapata katika Tafsir Twabari, Durrul Manthur ya Suyuutwi, Sunan 
Tirmidhi, Sahih Muslim, na vinginevyo. 

Ili kutimiza hujja, hebu tutizame neno ahl ambalo Sheikh Mazrui 
amelitumia katika uk. 65 wa kitabu chake kutolea hujja kuwa lina 
maana ya mke. Jee, neno hilo lina maana hiyo hiyo kila lilipotumiwa 
katika aya nyengine? Tuangalie, kwa mfano, Sura 29:33 yenye maneno 
ya malaika kumwambia Nabii Lut: “Hakika sisi tutakuokoa wewe na 
ahl zako, isipokuwa mkeyo, aliye miongoni mwa watakaokaa nyuma.” 
Jee, neno ahl hapo lina maana ya mke ? Kama ni hivyo jee, itakuwa 
sawa kuifasiri aya hiyo kwa: “Hakika sisi tutakuokoa wewe na mke 
wako, isipokuwa mkeyo, aliye miongoni mwa watakaokaa nyuma”?!! 
Lizingatie hilo, ndugu msomaji. 

Au katika Sura 11:45 pale Nabii Nuh aliposema: “Ewe Mola wangu! 
Hakika mwanangu ni katika ahlii..” Jee, ni sawa kuifasiri aya hiyo 
kwa: “Hakika mwanangu ni katika wake zangu”?!! kwa kuwa neno ahl, 
katika aya nyengine, limekuja kwa maana ya mke, na kwa kuwa Qur’ani 
hujifasiri yenyewe kwa yenyewe? Lizingatie na hilo pia, ndugu msomaji. 

Tuangalie na mfano mwengine: wa neno swaahib. Katika Sura 9:40 
neno hilo limetumiwa kwa mtu maalumu aliyekuwa pangoni pamoja 
na Mtume (s.a.w.w.) ijapokuwa halikutajwa jina lake katika Qur’ani. Na 
katika Sura 18:34 neno hilo ( waqaala liswaahibihii) limetumiwa kwa 
mtu mwengine ambaye pia hakutajwa jina lake. Lakini wanavyuoni 
wa Tafsir wanatwambia kuwa swaahibihii ya Sura 9:40 haina muradi 
mmoja na ule wa Sura 18:34 nalhali neno lililotumiwa ni lilo hilo 
moja. Wameujuaje muradi wazo, kuwa wa aya moja sio ule ule wa aya 
nyengine. Jee, si Qur’ani hujifasiri yenyewe kwa yenyewe? 

Tuje kwenye matumizi ya lugha. Jee, twaweza kutumia kanuni zake 
mara zote kukosolea yaliyokuja katika baadhi ya aya za Qur’ani na/ 
au baadhi ya tafsiri za Mtume (s.a.w.w.)? Hebu tuangalie mifano 
miwilli mitatu tu ya Sura 3:61 ijulikanayo kwa jina la ayatul mubahalah 
(aya ya kuapizana). Aya hiyo yasema hivi: “Na atakayehujiana na wewe 
katika hilo baada ya ujuzi uliokujilia, wambie: Njooni tuwete watoto 
wetu na watoto wenu, na wanawake wetu na watoto wenu, na nafasi 
zetu na nafsi zenu; kisha tuombe kwa kunyenyekea tujaalie laana ya 
Mwenyezi Mungu iwashukie wenye kusema uwongo.” 

Wanavyoni wa Tafsir na Hadith wanatueleza kuwa aya hii 
iliteremshwa kumwamrisha Mtume (s.a.w.w.) kwamba: iwapo hao 
wanaojiita wakristo watahujiana naye juu ya khabari ya Nabi Isa 
(a.s.), wasikubali yaliyokuja katika Qur’ani, basi awete watoke (wao, 
watoto wao na wanawake wao) na Mtume naye atoke (wao, watoto 
wao na wanawake wao), wasimame mahali pamoja, kisha wamwombe 
Mwenyezi Mungu awateremshie laana walio waongo kati ya makundi 
mawili hayo. 

Maneno matatu yaliyomo katika aya hiyo - abnaa-anaa (watoto 
wetu), nisaa-ana (wanawake wetu), na an-fusanaa (nafsi zetu) - 
kilugha yaeleweka vizuri. Lakini jee, Bwana Mtume (s.a.w.w.) 
aliyafasiri maneno hayo kilugha ? Jawabu ni: naam na la\ Yale ya upande 
wa Wakristo ni naam , lakini yake ya upande wake ni la\ Vipi? 

Hivi! Hadith sahihi zilizonukuliwa katika vitabu vya baadhi ya 
wanavyuoni wa Hadith wasio mashia 5 , bali wengine wapinzani 
wa mashia kamwe 6 , vyasema kuwa upande wake wa abnaa-anaa 
Mtume (s.a.w.w.) aliwaleta Hasan na Husein. Lakini hao hawakuwa 
ni watoto wake; walikuwa ni wajukuu zake. Kwa lugha ya Kiarabu 
lingetumika neno ahfaadanaa, tena si kwa jam’u (wingi) bali kwa 
muthanna (ya watu wawili). Upande wake wa nisaa-anaa hakumleta 
mke wake hata mmoja, bali alimleta Bibi Fatima ambaye si mke wake 
bali binti yake! Huyo, kwa lugha ya Kiarabu, haingii katika nisaa; ni 
bint. Na upande wake wa an-fusanaa alimleta Alii b. Abii Twalib peke 
yake; hakumleta swahaba yoyote mwengine - Si Abu Bakar wala Umar 
wala Uthman! Kisha, baada ya kuwakusanya hao akasema: Haa ulaai 
ahlii (hawa ni ahl wangu)!! 

Ndugu msomaji! Tizama hapo jinsi Mtume (s.a.w.w.) alivyotumia neno 
ahl kuelezea watu hao. Jee hao walikuwa “wake zake” kwa sababu tu 
ya kuwa neno ahl, katika lugha ya Kiarabu, huja pia kwa maana hiyo? 
Ukumbuke pia kwamba, katika kutueleza muradi wa neno ahlul bayt 

5 Hayo nayo utayapata katika Tafsir kubwa za Qur’ani za wasio Shia. 

6 Hili pia ni kama Na. 5 hapo juu 


30 



katika Sura 33:33 - ambalo ndilo tunalolikadili katika kitabu hiki - 
Bwana Mtume (s.a.w.w.), kwa watu hao hao alisoma haa ulai ahlii, 
amesema: Haa ulaai ahlu baytii. Jee, na hapo pia, Bwana Mtume 
(s.a.w.w.) alilitumia neno ahlul bayt kwa maana ya “wake” kwa sababu 
tu maneno mawili hayo, mahali pengine huja kwa maana ya “mke” au 
“wake”? Majibu ni: La! Kwa sababu tunazozieleza hapa chini. 

Matumizi ya Maneno Katika Lugha 

Maneno ya lugha yoyote - yawe ni ya Kiarabu au lugha yoyote nyengine 
- kwa kawaida hayawi na maana moja ile ile kile mahali. Maana yake 
hutegemea neno hilo limetumiwa vipi na katika fuo (qarina/context) 
gani la maneno. Limetumiwa kilugha ya kawaida? Au kifiqhi/kisharia? 
Au kistilahi ( conventional/technical )? 

Tuchukue, kwa mfano, hili hili neno ahlul bayt. Kilugha, ni kweli neno 
linaweza kuwa na maana ya mke au wake wa nyumba fulani. Lakini, 
kama wanavyoeleza wana-kamusi wa lugha ya Kiarabu 7 , neno hilo vile 
vile - zaidi ya “wake” - lina maana ya wowote wanaokaa katika nyumba 
hiyo: wawe ni jamaa wa mume au mke wa nyumba hiyo, wageni 
walioshukia nyumba hiyo; watumishi wa nyumba hiyo, n.k. 

Kifiqhi au kisharia, linapotumiwa kwa mfano kwa muktadha wa mas’ala 
ya zaka, lina maana ya wale walioharimishwa kupokea zaka. Hao ndio 
wale waliotajwa na Zayd b. Arqam katika Hadith iliyomo katika Sahih 
Muslim, ijapokuwa hakuwataja wote. Litumiwapo hivyo, neno ahlul 
bayt haliwezi kuwa na maana ya “wake wa Mtume (s.a.w.w.)” kwa 
sababu wao si haramu kwao kupokea zaka. 

Hali kadhaalika tunapokuja kiistiilahv, huwa na maana mbali, isiyo 
ya kilugha wala wa kifiqhi kwa sababu kubwa kwamba hivyo ndivyo 
alivyolifasiri Bwana Mtume (s.a.w.w.) aliyepewa jukumu la kutufasiria 
Qur’ani, kama tulivyokwisha kuona katika kurasa zilizopita humu. Kwa 
kuwa Bwana Mtume (s.a.w.w.) amelifasiri neno hili katika Sura 33:33 

7 Kama vile Lisaanul Arab, Mu’jamu Maqaayiisil Lugha, al-Mufradaat, al-Qaamus 
al-Muhit katika kulieleza neno ahl. 

kwa maana hii tuliyoieleza sisi humu, hatuwezi - kama waislamu - 
kuikosoa au kuikataa tafsiri hiyo kilugha au kifiqhi. Maana tukifanya 
hivyo tutakuwa - Mwenyezi Mungu atuepushe na hilo - ni sawa na 
kusema kuwa Bwana Mtume (s.a.w.w.) hakiyajua hayo!! 

Kwa hivyo, njia ya pekee iliyobakia ya kuikosoa au kuikataa tafsiri hiyo 
ni kuthubutisha kwamba hizo Hadith tulizozinukuu kusema kuwa 
hivyo ndivyo alivyosema Bwana Mtume (s.a.w.w.) ni za uwongo au si 
sahihi. Hilo Sh. Mazrui hajaweza kulifanya! 

Kujeruhi Sanad 

Aliloweza kulifanya ni kuzijeruhi baadhi ya sanad za baadhi ya Hadith 
tulizozitolea ushahidi sisi, zikiwemo sanad 16 za ile Hadith ya Vizito 
Viwili ambazo tumezijibu katika uk. 16-39 wa kitabu chetu kiitwacho 
Hadith al-Thaqalayn: Hadith Sahihi. Kwa kuwa uslubi aliokwenda nao 
kujeruhia sanad za Hadith zinazotumiwa kufasiria Sura 33:33 ni kama 
ule alioutumia kujeruhia Hadith al-Thaqalayn, sioni tena dharura ya 
kuzitetea sanad hizo kama nilivyofanya kule. Hapa majibu yangu ni 
haya ambayo nakuomba ndugu msomaji uyazingatie. 

Majibu Yetu: 

Walioandika khabari za wapokezi wa Hadith, ambao Sheikh 
Mazrui ametegemea vitabu vyao kujeruhia sanad zao, ndio wale wale 
ambao (baadhi yao) wamesema kuwa Hadith hizo ni sahihi, kama 
tulivyotangulia kudokeza humu. Jee, mbona wao wamezikubali 
Hadith hizo pamoja na kujua kuwa, katika sanad zao, mna watu 
ambao walivyowaeleza katika vitabu vyao, kumempa hujja Sheikh 
Mazrui kuzikataa Hadith hizo. Jee hapa tufuate ya nani? Tufuate ya 
wanavyoni wa Hadith - ambao ndio wataalamu na mabingwa wa 
fani hiyo - au ya Sheikh Mazrui, ambaye ni shekhe wa kawaida tu; si 
mwanachuoni wa Hadith? Hilo nnakuachia wewe, ndugu msomaji, 
uliamue. 

Sasa, katika sura inayofuatia, tuangalie mategemeo ya wanaosema 
kuwa ahlul bayt ni “wake wa Mtume (s.a.w.w.)”. Jee, mategemeo yao 
yana mashiko? 

WAKE WA MTUME WAMO? 


Mpaka hapa tushaona kwamba, kwa mujibu wa Hadith sahihi za 
Bwana Mtume (s.a.w.w.), muradi wa neno ahlul bayt katika Sura 33:33 
ni yeye mwenyewe Mtume (s.a.w.w.), Alii b. Abi Twalib (a.s.), Hasan 
b. Abi (a.s.), Husein b. Abi (a.s.), na Fatima bt. Rasubllah (a.s.). Lakini 
Sheikh Mazrui haikubali tafisri hiyo! Yeye ameshikilia kuwa muradi 
wa neno hilo katika aya hiyo ya sura hiyo ni “wake wa Mtume;” na 
ametoa hujja k.w.k katika kitabu chake (uk. 46-66) kutilia nguvu 
dai hilo, ambazo nasi tushazijibu humu (uk. 14-32). Hata hivyo, la 
kushangaza hapa ni kwamba - hata mahali pamoja katika kitabu chake 
- hakuzitolea ushahidi zile riwaya ambazo wenziwe wenye maoni kama 
yake huzitegemea! Lakini sisi, hapa chini, tutazitaja na kutoa sababu 
zetu za kuzikatalia. Ksha nitakuachia wewe, ndugu msomaji, uamue! 

Riwaya Wanazozitegemea 

Riwaya zenyewe ni zile zilizosimuliwa na watu wane: 

1. Ibn Abbas 

2. Ikrimah 

3. Urwa b.Zubayr 

4. Muqatil b. Sulayman 

Mbali na kuwa riwaya za watu wane hao zinapingana na zile zilizo 
sahihi na mutawatir zilizosimuliwa na maswahaba k.w.k. wakubwa 
wakubwa - tulizotangulia kuzitaja na kuishiria humu vitabu ziwezamo 
kupatikana - hali kadhaalika hazikubaliki kwa sababu tutakazozitoa 
hapa chini, kwa kuwachambua mmoja baada ya mmoja ya watu wane 
hao. Tuanze na: 

1. Ibn Abbas 

Huyu jina lake kamili ni Abdallah b. Abbas b. Abdul Muttalib. 
Alikuwa binami yake Mtume (s.a.w.w.) na mmoja kati ya maswahaba 
wake maarufu. 

Katika Tafsir Ibn Kathir na Tafsir al-Twabarii mna riwaya isemayo 
kuwa imepokewa kwa Ibn Abbas kuwa amesema kwamba muradi wa 
neno ahlul bayt katika Sura 33:33 ni “wake wa Mtume (s.a.w.)”!! Hilo 
halikubaliki kwetu kwa sababu zifuatazo: 

a. Bwana yuyu huyu ana riwaya nyengine zilizo sahihi zinazopingana 
na riwaya hii, kama ile tuliyoitaja humu (uk. 7) ya kumwona Mtume 
(s.a.w.w.) akipitia nyumba ya Alii na Bibi Fatima kwa miezi tisa, kila 
alipokuwa akenda msikitini, na kuwanadia swala na kuwasomea 
Sura 33:33. Pia ile riwaya yake nyengine ambayo ni muttafaqun 
‘alayhi' inayosema hivi: “Amesema Mtume wa Mwenyezi Mungu 
(s.a.w.w.) kwamba Mwenyezi Mungu amewagawanya viumbe 
(Vyake) vigawanyo viwili; akaniweka mimi katika kigawanyo 
kilicho bora yavyo... Kisha akayafanya makabila ni majumba; 
akaniweka mimi katika bora ya majumba. Ndilo neno Lake 
(Mwenyezi Mungu s.w.t.): Hakika Mwenyezi Mungu anataka 
kuwaondolea uchafu nyinyi ahlul bayt, na kuwatakasa kabisa 
kabisa .” 

b. Ana riwaya nyengine ambamo yumo mtu aitwaye Ikrimah ambaye, 
kama tutakavyoona hapo chini, ni mwongo asiyeaminika! 

2. Ikrimah 

Huyu ni mtu aliye maarufu kwa jina la Ikrimah mawlaa (huru la) Ibn 
Abbas tuliyemweleza hapo juu. Yeye hakuwa swahaba. Alikuwa taabi’i, 
kizazi kilichokuja baada ya maswahaba. Kwa hivyo hakumwona kabisa 
Mtume (s.a.w.w.)! 

Kama ni hivyo basi, vipi tutaikubali riwaya yake inayosema kwamba 
yeye (Ikrimah) amempokwa Mtume (s.a.w.w.) akisema kuwa muradi wa 
neno ahlul bayt katika Sura 33:33 ni “wake zake khaswa”? Amempokea 
wapi naye hakukutana naye? Hicho si kioja? 

Hata ile riwaya yake nyengine, isemayo kwamba yeye Ikrimah 

1 Riwaya ambayo ni muttafaqun ‘alayhi, kwa ndugu zetu wa kisunni, ni ile ambayo 
Bukhari na Muslim wamekomangana kuwa ni sahihi 

amempokea Ibn Abbas kwamba Mtume (s.a.w.w.) amesema hivyo, pia 
haikubaliki kwa sababu (a) tulizokwisha kuzitaja hapo juu kuhusu 
Ibn Abbas, na (b) Ikrimah akijulikana kuwa mwongo asiyeaminika. 
Kwa mfano, inaelezwa kwamba wakati mmoja alionekana amefungwa 
kwenye mlango na Alii mtoto wa Ibn Abbas. Alipoulizwa kwa nini 
amemfanya hivyo, Alii alijibu, “khabithi huyu amsingizia uwongo 
babangu.” 2 

Ili kumjua zaidi mtu huyu, na kujua kwa nini sisi hatuwezi 
kuzikubali riwaya zake, hebu - japo kwa mukhtasari - tutizame 
wanavyuoni na wataalamu wa Hadith wamemwelezaje katika vitabu 
vyao: 

Alikuwa Ikrimah ni katika makhawarij. 3 
Alikuwa na maoni ya kilbadhi. 4 

Alikituhumiwa kuwa yu mwongo! 5 Na kisa chake tulichokitaja 
hapo juu, cha kumsingizia Ibn Abbas uwongo, ni mashuhuri sana. 6 

Hayo ni kwa mukhtasari tu. Kwa wale ndugu zetu wajuwao Kiarabu, 
naomba wayasome zaidi ya hayo, ya mtu huyu, katika vitabu 
nilivyovitaja katika kidokezo cha saba mwisho wa sura hii. 7 

Huyo ndiye Ikrimah, na hizo ndizo sababu zetu za kutozikubali riwaya 
zake. 

3. Urwa b. Zubayr 

Huyu babake ni Zuhayr b. al-Awwaam, mmoja wa maswahaba wa 
Mtume (s.a.w.w.); na mamake alikuwa Asmaa bt. Abu Bakar, dadake 
Bibi Aisha bt. Abu Bakar, mke wa Mtume (s.a.w.w.). Kwa hivyo Bibi 
Aisha alikuwa khalati yake. Yeye hakuwa swahaba. Kwa hivyo 

2 Haya yote utayapata katika vitabu vya rijaal (wapokezi wa Hadith k.v. Siyaru 
Aalaamun Nubalaa na Mizaanul I’itidaal vya Imam Dhahabii). 

3 Hili pia ni kama Na. 2 hapo juu 

4 Hili pia ni kama Na. 2 hapo juu 

5 Hili pia ni kama Na. 2 hapo juu 

6 Hili pia ni kama Na. 2 hapo juu 

7 Hili pia ni kama Na. 2 hapo juu 

hakumwona Mtume (s.a.w.w.). Kama Ikrimah hapo juu, alikuwa 
taabi’i. 

Riwaya yake kwetu haikubaliki kwa sababu mbili: 

a. Ni mawquufi yaani ni riwaya ambayo sanad yake huishia kwa 
swahaba au maswahaba, haiendelei mbele. 

b. Alikijulikana kwamba alikuwa adui wa Alii, Fatima, Hasan na 
Husein (a.s.). Pia akituhumiwa kwa kumvutia fadhila khalati yake, 
Bibi Aisha, aliyekuwa mpinzani mkubwa wa Imam Alii (a.s.). 

4. Muqatil b. Sulayman 

Huyu naye, kama wenziwe hapo juu, riwaya yake haikubaliki kwa 
sababu zifuatazo: 

a. Alikuwa “mwongo na jasiri.” 

b. Hadith zake ni “za kuachwa” 

c. Alikuwa “ mushabbih ”, mwenye kumfanaisha Mwenyezi Mungu na 
viumbe Vyake! 

d. Alikuwa “akipokea kwa mayahudi na manasara ilimu ya Qur’ani 
inayokubaliana na vitabu vyao.” 

e. Alikuwa akiwambia watu wamuulize wanachotaka ili awajibu, 
isipokuwa arsh. Akaulizwa: “Ni nani aliyekinyoa kichwa cha Adam 
alipohiji kwa mara ya kwanza?” Akajibu: “Sijui.” 

f. Imepokewa tena kwamba alisema maneno kama hayo alipokuwa 
Makka. Mtu mmoja akamjibu: “Nieleze kuhusu chungu; chango 
zake zipo wapi?” Akanyamaza! 

Mpaka hapa tushaziona sababu zetu - japo kwa mukhtasari - za 
kukatalia riwaya za kusema kuwa muradi wa neno ahlul bayt katika Sura 
33:33 ni “wake wa Mtume (s.a.w.w.)”. Sasa ni juu yako, ndugu msomaji, 
kuamua la sawa ni lipi: baina ya tunayosema sisi mashia na jumhur ya 
wanavyuoni wa kisunni, na anayoyasema Sheikh Mazrui na wapinzani 
wengine wachache wa ahlul bayt kama tulivyowaeleza sisi. 

TULIYOYAJADILI HUMU KWA MUKHTASARI 

Msingi wa mjadala wetu katika kitabu hiki ni muradi wa neno ahlul 
bayt katika Sura 33:33; lina maana gani? 

Kwa mujibu wa maelezo ya Sheikh Juma M. Al-Mazrui, katika kitabu 
chake alichokiita “ Al-Qistasu Al-Mustaqim: Mezani ya Haki ”, na 
kufuatana na imani ya madhihabi yake ya Ibadhi, neno hili katika aya 
hiyo lina maana ya “wake wa Mtume (s.a.w.w.).” Sisi nasi, kwa upande 
wetu kama mashia, tumeyakataa maelezo hayo. Tumeshikilia kwamba, 
kufuatana na imani ya madhihabi yetu, neno hili katika aya hiyo lina 
maana ya “Bwana Mtume (s.a.w.w.) pamoja na Alii b. Abi Twalib, 
Fatimah bt. Rasulillah, Hasan b. Alii na Husein b.Alii”. 

Kutilia nguvu dai lake, Sheikh Mazrui ametoa hujja alizoziita (uk. 49) 
“misingi ya kufasiria (Qur’ani)” na kuzitolea maelezo marefu, kuanzia 
uk. 46-66. Lakini hata mahali pamoja hakututajia msingi mkubwa na 
wa mwanzo wa kufasiria Qur’ani, ambao ni Mtume (s.a.w.w.) ameifasiri 
vipi aya hiyo. 

Kwa upande wetu, kabla ya kuzijibu hijja zake hizo, tumemkumbusha 
kwamba msingi wa kwanza wa kufasiria Qur’ani ni Hadith za Mtume 
(s.a.w.w.) (uk. 12 humu) na kwa nini iwe hivyo. Hilo yeye kwa bakhti 
mbaya, amelisahau au amelipuuza! Tukampa ushahidi wa mashekhe 
wasiokuwa mashia waliosema hivyo pia (uk. 13 humu)! 

Baada ya hilo tukamnukulia Hadith k.w.k. za Mtume Muhammad 
(s.a.w.w.) zinazosema hivi tusemavyo sisi, mashekhe waliozikubali 
riwaya hizo kuwa ni sahihi na baadhi ya vitabu vya Tafsir na Hadith 
vilimotajwa riwaya hizo. Wala hatukuzitoa Hadith hizo katika vitabu 
vya kishia kwa kujua kwamba, kwa chuki na upinzani alionao Sheikh 
Mazrui dhidi ya ushia na mashia, hatazikubali. Bali tumezitoa katika 
vitabu vya kisunni ambao, kwa kutaka kuuficha uibadhi wake, Shekhe 
wetu huyo amejaribu kujinasibisha nao! 

Kisha ndio tukazijibu hujja zake alizozitoa kutetea dai lake (uk. 14-32 
humu) moja baada ya moja. 

Baada ya kuzijibu hujja zake hizo, ndipo tulipomalizia (uk. 33-38 humu) 
kitabu chetu hiki kwa kuzijeruhi zile sanad za riwaya zinazotegemewa 
na wenzake walio na msimamo kama wake - wa kuwa ahlul hayt 
waliotajwa katika Sura 33:33 ni wake wa Mtume (s.a.w.w.) - ijapokuwa 
yeye hakutudondolea riwaya nyengine zisizokuwa hizo alizozitegemea 
yeye! 

Hiki ni cha pili katika mfululizo wa vitabu vilivyokusudiwa kujibu 
shutuma na madai ya Sheikh Juma Mohd Al-Mazrui dhidi ya itikadi 
na imani za Shia Ithna-ashariyya aliyoyaandika katika kitabu chake 
alichokiita Al-Qistasu Al-Mustaqim (Mezani ya Haki). 

Katika kitabu hiki Sheikh Abdilahi Nassir anayajibu yale yaliyoandikwa 
na Sheikh Al-Mazrui katika Sura ya Tatu na ya Nne ya kitabu chake 
hicho (uk. 43-114) ya kudai kwamba muradi wa neno ahlul bayt katika 
Sura 33:33 ni “wake wa Mtume (s.a.w.w.)” si “ ahlul-kisaa ” kama 
walivyoshikilia machia na wengi sana wa wanavyuoni wa kisunni. 

Ameyajibu hayo kwa kuzijadili kiilimu na kimantiki hujja 
alizozitegemea Sheikh Al-Mazrui za “sibaaq na siyaaq, kanuni za kiusuli 
na hujja za kilugha” 

